polyglot-tagger/wikipedia-language-snippets-filtered huggingface dataset:
Titus Livius de spectaculis opere suo Ab Urbe Condita scripsit:Nam et artificum omnis generis, qui ludicram artem faciebant, ex toto orbe terrarum multitudo et athletarum et nobilium equorum convenit et legationes cum victimis et quidquid aliud deorum hominumque causa fieri magnis ludis in Graecia solet, ita factum est, ut non magnificentiam tantum, sed prudentiam in dandis spectaculis, ad quae rudes tum Romani erant, admirarentur.
Ille quidem, voce inusitate aspera raucaque, quia abundant eius spectacula rebus exoticis oculorumque ludibriis, ut puta pyrotechnica, machinis Guillotinianis, sedibus electricis, sanguine falso, anguibus , magnis infantium pupis, et gladiis pugnandi, a diurnistis paribusque musicis "Patrinus Shock Rock" habetur.
Fabula posthomerica Polyxenae Achillis Manibus immolatae iam in poemate epico Iliupersis inscripto narrabatur et postea a poetis lyricis Stesichoro et Ibyco cantata estː non multum addidisse videtur Euripides nisi quod bustum Achillis in Thraciam translocavit ut eodem loco atque Polydori mors res ageretur.
Mense Aprili ad Mutinam fortiter ac feliciter pugnavit : nam primo proelio, die 14 aut 15 Aprilis apud Forum Gallorum, cum Marcus Antonius Vibium Pansam consulem iam fugasset et victor in castra rediret, Hirtius eum inopinatum et victoria laetantem adortus vicit ac copias eius cecidit.
Nero Claudius Drusus, vulgo Drusus maior (natus die 14 Ianuarii 38 a. C.n.; mortuus die 14 Septembris 9 a. C.n.), filius Liviae Drusillae, Augusti uxoris et Tiberii Claudii Neronis , antiquitate fuit vir publicus, miles Romanus, atque adeo futurorum imperatorum Tiberii frater, Claudii pater, Caligulae avus paternus, Neronis proavus maternus,
Gulielmus Butler Yeats (natus Sandymount in vico apud Eblanam die 13 Iunii 1865; mortuus Roccae Brunae in Francia die 28 Ianuarii 1939) fuit poeta et ludorum scaenicorum scriptor Hibernicus, unus e maximis hominibus litterarum saeculi vicensimi inspiratus a symbolismo, modernismo, mystica, astrologia, et scaena Noh.
Samuel Gompers (Londinii natus die 27 Ianuarii 1850; die 13 Decembris 1924 mortuus ad Fanum S. Antonii Texiae), e stirpe Iudaico Amstelodamnsi ortus, cives Americanus, fuit primus praeses Foederationis Laboris Americanae, delegatus C. F. A. apud Deliberationem de pace componenda Lutetiae facta anno 1919.
Auctores sunt Christophorus Besold , Stephanus Blancardus , Iohannes Caselius , Nathan Chytraeus , Iohannes Clüver , Iacobus Dupuy , Iohannes Matthias Gesner , Iohannes Iacobus Hofmann , Iohannes Jonston , Hadrianus Junius , Wolfgangus Adam Lauterbach , Adamus Lonicer , Iohannes Petrus Lotichius , Michael Pexenfelder , Hinricus Rantzau , Iohannes Ravisius Caspar Schott , Philippus Iacobus Spener , Iohannes Gerhardus Vossius , et Henning Witte .
Prologusː Helena spectatores certiores facit cur ad Protei tumulum decurreritː nam a deo Herma ante bellum Troianum rapta et in Aegyptum transvecta dum imaginem aeream Hera in eius locum substituit verae Helenae possessione Paridem frustrare cupiens, multos iam annos salutem a marito Menelao exspectat.
Iam Homerus in Odyssea Helenam cum marito Menelao post Troiam captam iter in Aegyptum fecisse canebat; at Herodotus testimonium sacerdotum Aegyptiorum invocabat adseverantium Paridem cum Helena ad regni litus invitos adpulisse et regem Proteum res a viro Troiano hospitum iure calcato furatas quas secum vehebat, quibus et pulcherrima mulierum inerat, in Aegypto retinuisse.
"Statistica est scientia," ait, "quae tradit res datas, ex quibus, quantum civitates scopum suum et internum et externum tempore manifestato attigerint, solide cognosci potest. Atque primum quidem," inquit, "de interno civitatis statu dicendum erit, tum de externo, quoniam omnis civitatum auctoritas apud alias respublicas semper nititur virium internarum copia, firmitate et robore, civium animis cultis patriaeque studiosis."
Diu critici in hac tragoedia actionem velut in duas partes distractam reprehenderuntː prima enim parte Lyci saevitia timetur et periculo illo Herculis reditu vix suppresso iam chorus providentiam deorum iustitiam in terris restituentium celebrabat, quae felix conclusio fuisset, cum duae saevae deae in scaenam inrumpunt et qui liberis prius saluti fuit eorum interfector per voluntatem deorum fit.
Anno 1835 de isto itinere opus »Voyage en Orient« edidit, cui valor scientificus omnino abest. Poesis optima esse videtur »Jocelyn« , idyllicum amoenissimum parochi cuiusdam rustici pugillaribus depromptum Multo peius est poema hoc »La chute d'un ange« , ubi modum in malum scribendi genus Georgii Byron imitabatur. Item opusculum »Recueillements poétiques« , ubi musa pro politicis pugnaret, male evenit.
Opus »Histoire de la Restauration« scriptum est crumina aegrotante. Quaestus studio pecuniam amiserat, quam postea libris scribendis facere coactus est. Itaque permulta in seriebus fabricavit: 1850 editur poema dramaticum »Toussaint Louverture«; 1851: »Geneviève, mémoires d'une servante«; 1852: »Graziella;« 1853: »Les Visions«, historia quaedam de anima humana; 1854. »Histoire des Constituants« et »Histoire de la Turquie«; 1855: »Histoire de la Russie«; annis 1856–59 opus ignorantia plenum »Cours familier de littérature«.
Isclae pepigit anno 1847 octo in tomis opus »Histoire des Girondins« quod eius visionem mundi politici optime effingebat; rerum novarum heroes cum sanctorum aureola circumdantur veritate historica neglecta. Ministerium, quod Ludovicus Philippus ei oblatum erat, non accepit tempora revolutionaria praevidens. Res novae Francicae anno 1848 ab Alphonso de Lamartine diu exoptatae res maximi momenti in vita fuisse videntur. Partes, quas egit agebatque, anno 1848 in libro »Trois mois an pouvoir« multis verbis ostendit.
Liber iam 1849 editus cui titulus »Histoire de la révolution de 1848« istarum actionum praesentatio est, quae autem unam tantum partem spectat. Commentarii praetitulati »Raphael, pages de la vingtième année« et eorum continuatio »Nouvelles confidences« sincere errores iuveniles describunt sed dulcedo voluptuosa, qua res odiosae narrantur, fastidium affert. Econtra casus »Graziella«, qui postea aliis rebus absolutus editus est, lectorem laetificat.
Quod ad natalis sedem Granienensium incolarum attinet, secundum data ab Instituto nationali statisticae Hispanico e censū municipali anni 2018 provenientia, 22,70% incolarum ad municipium Granienenum adscriptorum hoc municipio nati sunt, 64,18% in Granieneno variis e Hispaniae locis, 43,30% aliis e provinciae Oscensis municipiis, 9,70% aliis e communitatis Aragoniae provinciis, 11,18% aliis e communitatibus autonomis Hispanicis et 13,12% in Granieno aliis e civitatibus emigrati sunt.
Hoc proposito, decernitur fieri compositionem sic: ab summo semibipartitum et bipartitum transverse, modo ut in primo quadrante Domūs Torrellas insigne collocetur, quae, secundum García Ciprés, in eius investigationibus de Aragoniensibus stirpibus, sunt azureo in quadrante argenteae turres tria male ordinatae ; in secundo quadrante, Domūs Gurrēa, guleo in quadrante duo lupi in palum positi et gradientes.
Suadentibus praeclaris historiographis sicuti Domino Antonio Durán, Domino Federico Balaguer aut Domino Adolpho Castillo Genzor, facta est prima adumbratio, fundata in aristocraticarum domorum insignibus quae aliquomodo per historiam relationem ad Granienensem iurisdictionem habuerit et quae sunt: Domus Gurrēa , Domus Torrellas et Ducatus Villaformosae ; et identificativum signum, Signum Regale Aragoniae.
Die 24 Maii eiusdem anni Helinandus Frigidimontis orationem inauguralem studii generalis Tolosanae pronuntiavit qua discipulos variarum universitatum vituperat: "Ecce quaerunt clerici Parisius artes liberales, Aurelianis auctores, Bononiae codices, Salerni pyxides, Toleti daemones -- et nusquam mores" ("Sermo in Ascensione Domini Tolosae habitus ad clericos scholares").
Aliter ac Humanismus sive Renascentia litterarum, quae litteras scientiasque antiquas restitutere voluerunt, ut Medium Aevum superaretur, Illuminatores inter annos 1680-1720, quibus "querela de antiquis ac modernis" habita est, disputaverunt, num cultura Aevi Novi nedum Medium Aevum sed etiam antiquitatem superaret.
"Faveo isto homini. Faveo isto quia 'stat pro rebus.' Etiam stat in rebus: navibus aeroplani, aedificiis fractis, et foris in quos repente perfluit aqua. Hoc modo nuntius fortis mittetur: in rebus omnibus, creturus est America ab occasionibus photographiae fortissime in mundo."—Stephanus Colbert, ad scriptores circi Domus Praesidis Praesidem Georgium W. Bushque in cena ipsorum, anno 2006.
Finalis processus in autonomiam ducens unicos characteres habet, autonomiae processuum reliquarum Hispanicarum communitatum dissimiles, namque articulus 143 Constitutionis Hispanicae anni 1978 ut provinciae velut communitates autonomas conformari volentes "historicam regionalem identitatem" haberent poscebat, quae Matrito non erat, quia Castellano-Manicensis identitatis pars fuerat.
Nero Claudius Drusus aut Tiberius Claudius Nero cui propter victorias in Germania cognomen impositum est Germanicus Iulius Caesar Claudianus (natus die 24 Maii 15 a. C.n.; subito die 10 Octobris 19 Antiochiae obiit) fuit filius Neronis Claudii Drusi (filii imperatricis Liviae Drusillae, uxoris tertiae imperatoris Augusti) et Antoniae Minoris (filiae triumviri Marci Antonii et Octaviae minoris, sororis Augusti).
Pincherle, quia iuvenis gravi morbo, phthisi, laborabat, multos annos in sanatorio vivere debuit, ubi multa clara opera legere potuit scriptorum, inter quos erant Iacobus Leopardi, Carolus Goldoni, Arthurus Rimbaud, Molière, Ioannes Boccaccio, Alexander Manzoni, Gulielmus Shakesperius, Carolus Dickens, Nicolaus Gogol et Theodorus Dostoevskij).
Post victoriam, dum in Aegyptum Pompeium persequitur, Caesar Domitium Asiae Romanae praefecit; ubi, postquam duas legiones ex tribus quas acceperat Alexandriam Caesari subsidio misit, a Pharnace, filio Mithridatis atque rege Ponti, Calvinus magnam cladem apud Nicopolim in Armenia minore accepit mense decembri anni 48 a.
dum Octavianus et Marcus Antonius bellum adversus Brutum Cassiumque in Graecia gerunt, Brundisii remansit unde subsidia trans mare Hadriaticum tramittere debuit quidem, sed a Lucio Staio Murco ac Gnaeo Domitio Ahenobarbo victus, duas legiones onenariis navibus vectas paene omnino amisit nec auxilium imperatoribus suis ferre potuit.
Consociatio ex pacto Atlantico Septentrionali, sive Civitates Foederis Atlantici Septentrionalis, litteris compendiariis NATO sive OTAN sive Latine CFAS, hodierna consociatio militaris est, quam anno 1949 Vasingtoniae plurimae civitates Americae Septentrionali et Europae Occidentalis sitae adversus Unionem Sovieticam, terras, civitatesque ei subiectas condiderunt.
Scandalo magno facta est vulgatio commercii epistularis »Correspondance littéraire, adressée an grand-duc de Russie« . Inter multa alia opera mentionis digna sit adhuc »La prophétie de Cazotte«, quod opus Carolus Augustinus Sainte-Beuve superexultans rumificavit. Anthologiam operum suorum Delaharpe ipse edidit anno 1778 Lutetiae; florilegium alterum »Œuvres choisies et posthumes« in lucem prolatum est anno 1806.
Deinde Ulixes, cum nequiquam oratorium agonem cum fera atque imprudenti belua excitavisset -etenim iura hospitum et deorum reverentiam invocabat et cyclops divitias tantum venerari sapientes homines respondit-, a Cyclope abductus mox ad antri ostium redit gemens atque de comitibus a monstro laceratis queritur.
Sed postquam Aemilius Lepidus et Marcus Antonius exercitus in unum coniunxerunt, Octavianus quoque senatorias partes reliquit et cum illis societatem iniit, cui secundus triumviratus nomen fuit, tum Brutus a militibus et Lucio Munatio Planco qui Galliae comatae praeerat desertus, vestem Gallicam indutus fugere ad Rhenum conatus a latrone Sequano sibi e tempore Belli Gallici noto forte captus et specie hospitio benigno donatus, revera Marco Antonio indicatus est qui trucidari eum et caput sibi referri iussit.
Inter oppida Surriae praecipua sunt: Bletchingley, Great Bookham, Little Bookham, Burstow, Byfleet, Carshalton, Chertsey, Chiddingfold, Chipstead, Cobham, Cranleigh, Dorking, Eashing, Egham, Epsom, Ewell, Farnham, Gatton, Godalming, Godstone, Gomshall, Haslemere, Leatherhead, Merstham, Ockley, Reigate, Ripley, Shalford, Shere, Walton on Thames, Walton on the Hill, Wanborough, East Horsley, West Horsley, Weybridge, Witley, Woking, Wotton.
Ortus e nobilissima Claudiorum gente, e qua gente aliae familiae patriciae erant, ut Claudii Nerones, aliae vero plebeiae, ut Claudii Marcelli, qui in maioribus suis Marcum Claudium Marcellum illum numerabant, qui adversus Hannibalem secundo bello punico gloriose pugnaverat, Marcus Claudius Marcellus, de quo nunc agitur, erat patruelis consulis anni 50 a.
Quamquam autem gradus K est unitas probata per Systema Unitatium Internationale, aliae unitates ad temperaturae thermodynamicae mensuram hodie etiam adhibitae sunt, sicut gradus C appellata secundum Andream Celsium, F secundum Danielem Gabrielem Fahrenheit, R secundum Réaumur, et R aut Ra secundum Gulielmum Rankine.
Ioannes Lerius in Brasilia anno 1556 plantam "quae fructum Ananas edit" observavit et descripsit, "forma iri similis, foliis incurvatis, in ambitu divisis, ad aloë accedentibus eiusdem cum carduo maiore formae, pomum vero melonis mediocris est crassitudine, nucisque pineae forma, in nullam reclinatum partem ad cinarae nostrae modum crescit. Caeterum Ananas illa cum ad iustum pervenerunt maturitatem, colore sunt aureo coeruleum imitante, odorem Idei rubi fructus edit . sapore adeo dulci ut a nullis salgamis nostris superentur."
dein sinus et oppidum Scolacium, Scylaceum et Scylletium Atheniensibus, cum conderent, dictum, quem locum occurrens Terinaeus sinus paeninsulam efficit, et in ea portus qui vocatur Castra Hannibalis, nusquam angustiore Italia: XL p. latitudo est; itaque Dionysius maior intercisam eo loco adicere Siciliae voluit.
eum fuisse documento est denarius eo anno percussus ex una parte exhibens theatralem personam dei Panis cum titulo PANSA (qua effigie pater eius iam usus erat: nam nomen dei ad nomen magistratus monetalis alludit), ex altera parte Iovem Anxurum adulescentem ac imberbem sedentem et sceptrum tenentem cum titulo C.VIBIUS.C.F.C.N IOVIS AXVR.
in senatus potestate fuerunt: Hirtius cum exercitu ad Mutinam profectus est, cum Vibius Pansa Romae maneret atque diu vehementissimis adversus Antonium orationibus Ciceronis in senatu moderaretur, dum legationis ad Antonium de pacis condicionibus mittendae auctor est nec eum statim hostem publicum iudicari patitur.
Ecclesia Vetus Catholica sive Vetero-Catholica est ecclesia cuius origo divisa est in partes duas: quarum altera ab Iansenismo orta est anno 1723 in Batavia sub schisma quod dicitur Ultraiectensis; altera est illorum, qui definitiones Concilii Vaticani I de infallibilitate Romani Pontificis eiusque universali iurisdictione in Ecclesiam repudiaverunt et ab anno 1872 communitates proprias in Germania formaverunt.
Servitus per saecula in institutionibus multarum societatum agnita est; recentioribus autem temporibus servitus in plurimis societatibus interdicitur, sed per mores servitutis in aere alieno, servitutis per pactum, servitus feudalis, operis domestici captorum custoditorum, certarum adoptionum , militum puerorum, et matrimonii compulsi persistit.
A Vadim divortio die 6 Decembris 1957 separata, duos fere annos histrionis Ioannis Ludovici Trintignant, brevius Raphaëlis Vallone et musicorum Gilberti Bécaud et Alexandri Distel amasia, mox comoedo Iacobo Charrier die 18 Iunii 1959 nupsit, cui filium unicum Nicolaum die 11 Ianuarii 1960 peperit.
Hanc versionem anno 1704 Petrus Needham repetivit cum emendationibus nonnullis in editione cuius titulus est : Geoponicorum sive De re rustica libri XX Cassiano Basso scholastico collectore ; rursus anno 1781 Ioannes Nicolaus Niclas in editione Geoponicorum sive De re rustica libri XX Cassiano Basso, scholastico, collectore .
Metellus Scipio quinque denarios signavit, tum cum Pompeianorum imperator cum Caesarianis bellum gerebat ; quod genus nummorum nonnumquam a numismatistis imperatorii dicuntur quia in bellis civilibus, moriente republica libera, nec e senatus consulto nec a magistratibus populi Romani ad eam rem designatis sed ab ipsis exercituum ducibus emittebantur, stipendium militibus ut solverent.
Ita ex duabus nobilissimis antiquissimisque familiis Romanis originem trahebat ; ipse autem Aemiliam Lepidam uxorem duxit et cum triumviris adfinitate sese coniunxit : nam filiam suam Corneliam Metellam filio Licinii Crassi in matrimonium collocavit ; qui cum in expeditione adversus Parthos anno 53 a.
Una cum fluminibus Hydaspe, Acesine, Hydraote, Hyphasi et Hesydro , et duo tributarii ex Khyber Pakhtunkhwa et Afgania, Indus delta constitit Pakistaniae in Rigveda Vedica ut Sapta Sindhu et in Iranico Zend Avesta ut Hapta Hindu memoratam, ambobus nominibus 'Septem Flumina' significantibus.
Hoc flumen Sanscritice ; Avestane Harauhuti; Urdu , Daryā-e Sindh; Sindhuice , Sindhu; Pašto , Abāsin 'Pater Fluminum'; Paniabice , Sindh; Hindko , Sindh; Persice , Rūd-e Sind; Arabice , Al-Sind; Tibetane , Sênggê Zangbo 'Flumen Leonum'; Mandarinice , Yìndù hé; Graece ; Tschagataice Nilab appellatur.
Non est index perfectus vel plenus, sed stylo Anglico et plurium aliarum nationum nationes quae feruntur partem esse Orientis Medii sunt Aegyptus, Arabia Saudiana, Baharina, Cuvaitum, Iemenia, Irania, Iracia, Israel, Iordania, Libanus, Omania, Phylarchiarum Arabicarum Confoederatio, Quataria, Syria, et Turcia.
Unus cum ceteris locis Ianiculo continetur ecclesia Sancti Petri Montorione , quae condita est insuper locum in quo crucifixus Sanctus Petrus fuisse olim dictus est; hoc loco, parvum delubrum, Tempietto nominatum, erectumque a Donato Bramante, situm opinatum mortem ipsius Petri designat.
I promessi sposi sunt praeclara mythistoria scriptoris Italici Alexandri Manzoni, primum anno 1827 edita, postea in nova editione annorum 1840-1842 retractata, quae fabula partem vitae duorum sponsorum narrat, qui huius fabulae personae primariae sunt, scilicet Laurentii Tramaliini et Luciae Mondella.
Scalaris multiplicatio duorum vectorum sic definitur: Primum productum longitudinis repraesentantis vectoris atque proiectionis normalis repraesentantis vectoris in repraesentantem vectoris computandum est, deinde aut hoc signo positivo , si proiectio normalis eandem directionem atque repraesentans habet, aut signo negativo , si proiectio directionis diversae est, ornatur.
in ora Savo fluvius, Volturnum oppidum cum amne, Liternum, Cumae Chalcidensium, Misenum, portus Baiarum, Bauli, lacus Lucrinus et Avernus, iuxta quem Cimmerium oppidum quondam, dein Puteoli colonia Dicaearchea dicti, postque Phlegraei campi, Acherusia palus Cumis vicina; litore autem Neapolis, Chalcidensium et ipsa, Parthenope a tumulo Sirenis appellata, Herculaneum, Pompei haud procul spectato monte Vesuvio, adluente vero Sarno amne, ager Nucerinus et VIIII p. a mari ipsa Nuceria, Surrentum cum promunturio Minervae, Sirenum quondam sede.
In Hantoniensi comitatu "administrativo" hodierno manent urbs Wintonia; oppida mediterranea Aldershot, Alton, Andover, Basing, Basingstoke, Bishop's Waltham, Eastleigh, Farnborough, Fordingbridge, Kingsclere, New Milton, Novum Forum, Petersfield, Ringwood, Romsey, Selborne, Tadley, Whitchurch, Wickham, Yateley; oppida inter Hantoniam et Portum Magnum iacentia Botley, Emsworth, Fareham, Gosport, Havant, Lee-on-the-Solent, Titchfield, aliaque iuxta oram maritimam Beaulieu, Lymington, Totton.
Sub anno 757 in Chronicis Anglosaxonum notatur; quo anno regem Sigebryht, ex omnibus aliis regni partibus a concilio eiectum, Hantesciram breviter retinuisse, adiuvante duce Cumbra; eum regem ipsum mox necavisse et in Sussexiam effugisse; ibi mox a pastore quodam interfectum esse refertur, Cumbra ita post mortem vindicato.
Anno 1932, iterum in secundo ordine petitionum die 10 Aprilis contra Adolfum Hitler et Ernestum Thälmann pugnavit et vicit et iterum electus est, cum 53.1 % suffragii, sed iam die 30 Ianuarii 1933 Hindenburg Hitler Germaniae cancellarium creavit, a quo raptim libertas et democratia sublatae sunt.
Seditione in Asia Minore oppressa anno 1529, ut Ioannem de Zapolia, Banum Transsilvaniae, adiuvaret, qui factione Habsburgis opposita rex electus erat, tertiam in Hungariam expeditionem fecit, die 8 Septembris Budam expugnavit, die 27 Septembris exercitus 120 000 militum usque ad Vindobonam progressus est.
Iosephus Broz , ), vulgo Tito appellatus (natus Kumrovec in oppido tunc Austro-Hungarico, nunc in Croatia in regione Crapinensi-Sagoriensi, die 7 Maii 1892; mortuus Aemonae, tunc ad Iugoslaviam pertinenti, nunc capite Sloveniae, die 4 Maii 1980), fuit vir militaris, praesertim tromocrates, inter secundum bellum mundanum, vir publicus, et a die 14 Ianuarii 1953 ad 4 Maii 1980 praeses Iugoslaviae.
A multis eruditis censetur versionem esse indicis in lingua Graeca saeculo II exeunte compositi, post mortem episcopi Romani Pii I, qui sic in texto memoratur: "Pastorem uero nuperrime temporibus nostris in urbe Roma Hermas conscripsit, sedente cathedra urbis Romae ecclesiae Pio episcopo fratre eius; et ideo legi eum quidem oportet, se publicare uero in ecclesia populo, neque inter Prophetas, completo numero, neque inter apostolos, in fine temporum, potest."
Epice Ernestus de Brunnow in mythistoria »Ulrich von Hutten« eum laudavit, dominus A. E. Fröhlich item in opere »Ulrich von Hutten« . Neque taceamus carmen magnum eiusdem tituli ab A. Schlönbach Berolini anno 1862 scriptum neque opusculum lyrico-epicum Conradi Ferdinandi Meyer »Huttens letzte Tage« .
Huldericus de Hutten aut Huldericus ex Buchonia, etiam Regni Equites appellatus, (natus Schlüchtern in Hassia in burgo Steckelberg die 21 Aprilis 1488; mortuus Ufenau in insula Lacus Tigurini die 29 Augusti 1523) fuit humanista Germanus et poeta criticusque Neolatinus Reformationem et humanismum defendens.
Maxime florentes, Chazari et amici amplos agros dominabantur qui hodie sunt Russia meridionalis (e.g. Daghestania, Cubania et terrae prope cursus meridios fluviorum Rha et Tanais), Ucraina orientalis et meridiana atque Kazakhstania occidentalis et plures regiones Transcaucasiae tales Armenia, Atropatene Georgiaque.
Una cum Maria Curie et uno cum K. Barry Sharpless, Pauling est homo qui bis praemium nobelianum accepit, accurate: anno 1954 Nobelianum Chemiae Praemium studii biochemiae de vinculo chemico causa et anno 1962 Praemium Nobelianum Pacis Componendae ratione motus abrogationis armarum atomicarum abstulit.
E quo fonte, hodie deperdito, vitae Alexandri nobis servatae varias res hauserunt: Ptolemaeum cum rege Ammonium seu templum Ammonis iuxta Sivam visitavisse; Bessum Darii necatorem cepisse et interfecisse; anno 328 exercitús tertiam fere partem contra populos montanos Indiae ipsum bono successu imperavisse; naves ad navigationem fluminis Indi constructas ipsum cum aliis duxisse.
Darmstadii adhuc poema suum dramaticum »Dantons Tod« hebdomadis paucis finiverat. Quod editum est anno 1835 Francofurti, opus magnum atque cynicum de veritate historica. Argentorati Victoris Hugo dramata praetitulata »Lucrèce Borgia« et »Marie Tudor« in linguam Theodiscam convertit. In manuscripto tantum relicta est eius comoedia »Leonce und Lena« sale magno; tradita sunt etiam opera »Geschichte der philosophischen Systeme von Cartesius bis Spinoza« necnon »Geschichte der ältern griechischen Philosophie«.
Sicut Britanniae meridianae fere omni, Bristolio clima est oceanicum per enumerationem Köppen–Geiger sed inter urbes Anglicas calidius et apricius; in stationes quattuor divisum, aestatibus mitibus, hieme modice frigida; temperatura aëris minima in regione suburbana Filton mensibus Ianuario et Februario 2 atque mensibus Iulio et Augusto 13, maxima inter 8 et 22, sed minima extrema usque hodie nota 10.1; pluviis anno toto ad 802 mm elevatis; horis solis fulgentis mense Decembri 53, mense Iulio 218, per annum totum 1 627.
VII, Agylla a Pelasgis conditoribus dictum, Alsium, Fregenae, Tiberis amnis a Macra CCLXXXIIII p. intus coloniae Falisca, Argis orta, ut auctor est Cato, quae cognominatur Etruscorum, Lucus Feroniae, Rusellana, Seniensis, Sutrina.